open-index/open-wikipedia-markdown huggingface dataset:
Khonsu

**Khonsu** oli muinaisessa Egyptissä palvottu sodan ja kuun jumala. Häntä palvottiin pääasiallisesti Theban seudulla. Khonsun nimi merkitsee kuun taivaankannella liikkumiseen viitaten "purjehtijaa". Kuunjumalana Khonsua pidettiin yhtenä Thot-jumalan muotona.

Khonsu kuvattiin joko palsamoituna lapsena, jolla oli käsissään kuninkaalliset sauva- ja ruoskavaltikat, haukkapäisenä nuorukaisena, jonka yllä oli kuun sirppi ja täysikuu, tai paviaanina.

Alun perin Khonsu oli väkivaltainen sodan jumala, mutta aikojen saatossa hän muuttui kuunjumalaksi joka vastasi muun muassa parannustaidosta. Parannustaitoisena jumalana Khonsu tunnettiin nimellä Khonsu Nefer-hotep. Khonsun katsottiin olevan Theban jumaltriadissa Amonin ja Mutin poika.

## Lähteet
*

### Viitteet

## Aiheesta muualla
Maat

**Maat** oli muinaisessa Egyptissä palvottu harmonian, tasapainon, oikeuden ja totuuden jumalatar. Häntä palvottiin laajalti ympäri maata.

Maat kuvattiin naisena, jolla oli päänsä päällä strutsin sulka. Maatin sulan katsottiin edustavan oikeutta ja totuutta, joten Kuolleiden kirjassa sitä käytetään vastapainona punnittaessa vainajan sydäntä. Maat oli myös oikeudenkäynneissä tärkeässä asemassa.

Maat-nimitystä käytettiin kuvaamaan sekä jumalatarta että varsinaista oikeuden ja totuuden käsitettä. Maat piti yllä universumin järjestystä ja esti sitä ajautumasta kaaokseen. Myös faaraoiden tuli noudattaa Maatin lakia tehdessään päätöksiä. Maatin katsottiin syntyneen auringonjumala Rasta luomisen alussa Hekan, joka oli taikuuden personifikoituma, voiman ansiosta. Maat tarkoittaa "sitä joka on suorassa/oikeassa". Tämä viittaa järjestykseen ja harmoniaan.

Maatin on ajateltu olevan olemassa ajan alusta asti, jolloin primordiaalisistta Nun vesistä nousivat ben-ben (ensimmäinen kuiva maa) ja Atum (tai Ra). Heka oli myös näkymättömänä paikalla. Hetkenä, jona Ra puhui maailman olemassa olevaksi Maat syntyi ja hänen harmonian ja tasapainon henkensä vaikutti maailmanluomiseen ja sai maailman toimimaan tarkoituksenmukaisesti. Maan periaate sai elämän toimimaan samalla kun heka oli voimanlähde, joka mahdollisti elämän olemassaolon. Tämän takia Maatia pidetään enemmän konseptina kuin jumalattarena jolla olisi tietty persoonallisuus ja tarina.

Maat on nykyaikana parhaiten tunnettu hänen kuolemaan liittyvästä roolistaan. Sielun sydämen punnitsemisseremonia on yksi muinaisen Egyptin ikonisimmista kuvista.

Egyptiläiset uskoivat yksilön olevan vastuussa omasta elämästään, joka tulisi elää muut ihmiset ja maa mielessä pitäen. Jokainen sai elää niin kuin halusi, mutta väistämättä jokainen kohtaisi oikeudenkäynnin kuolemanjälkeisessä totuuden hallissa. Ihmisen kuollessa Akh (yksi yhdeksästä sielun osasta, kuolematon ja muuttuva osa) joutui Osiriksen eteen totuuden hallissa, jossa oli paikalla myös 42 tuomaria. Kuolleen sydän (toinen sielun osa, Ab) punnittiin kultaisella vaa'alla niin, että vastapainona oli Maatin valkoinen totuuden höyhen. Jos sydän oli höyhentä kevyempi, saattoi kuollut päästä paratiisiin. Jos sydan oli höyheniä painavampi, heitettiin se lattialle, jossa Ammut söi sen ja kuollut lakkasi olemasta.

Maatin katsottiin usein olevan Thot-jumalan vaimo.

Vaikka Maatia pidettiin erittäin tärkeänä jumalattarena, ei hänellä ollut temppeleitä eikä virallisia pappeja. Sen sijaan häntä kunnioitettiin pienillä alttareilla, joita oli muiden jumalten temppeleissä. Ainoa "virallinen" Maatin palvonta tapahtui silloin, kun Egyptin kuningas uhrasi hänelle ennen valtaanastumista.

## Lähteet

## Aiheesta muualla
Meretseger

**Meretseger** (myös **Mertseger**, **Meresger** tai **Meretsger**) (muinaisegyptin "*Hän joka rakastaa hiljaisuutta*") oli muinaisessa Egyptissä palvottu käärmejumalatar. Häntä palvottiin erityisesti Theban seudulla. Meretsegerin epiteetti oli "lännen kuningatar".

Meretseger kuvataan kehälle kiertyneenä kobrana tai kobrapäisenä naisena. Hän oli Theban lähistöllä sijaitsevan Kuninkaiden laakson suojelijajumalatar. Hän myös oli kuninkaiden hautoja valmistavan käsityöläiskylän, Deir el-Medinan (Set Maat), suojelija. Meretsegerin uskottiin asuvan Kuninkaiden laakson reunalla olevan vuoren huipulla.

## Lähteet
*Cotterell, Arthur: Maailman myytit ja tarut. WSOY 1996. 
*Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. 
### Viitteet

## Aiheesta muualla
Min (jumala)

**Min** oli muinaisessa Egyptissä palvottu hedelmällisyyden jumala ja Theban pääjumala Amonin eräs aspekti. Hänet kuvattiin yleensä mieheksi, jolla oli kahden sulan somistama pääkoriste, ruoskan muotoinen valtikka ja erektioon jäykistynyt siitin. Min oli hyvin suosittu jumala. Min yhdistetään usein Amonin kanssa, jolloin syntyy Amon-Min.

Muinaisessa Egyptissä Ministä kerrottiin tarinaa jonka mukaan hän olisi menettänyt toisen kätensä ja jalkansa koska oli kavaltanut kokonaisen kylän miehet. Egyptissä oli syttynyt sota, ja tämän kylän miehet lähtivät sotimaan mutta nuori poika nimeltä Min jäi yksin heidän vaimojensa kanssa, suojelemaan heitä ja heidän tyttäriään. Koska miehiä ei kuulunut kuukausiin, Min näki parhaaksi hedelmöittää kaikki naiset jottei kylä kuolisi. Miehet kuitenkin palasivat ja huomasivat vaimojensa ja tyttäriensä olevan raskaana. Koska Min oli ainut mies kylässä, miehet kimmastuivat ja katkaisivat hänen kätensä ja jalkansa merkiksi rikoksesta. Miehet kysyivät ennen hänen kuolemaansa, miksi hän oli pettänyt heitä? Hän vastasi: *Olisitte kiitollisia. Minun ansiostani, vaikka olisitte kuolleet, olisi sukunne jatkunut eivätkä vaimonne olisi vanhuusvuosina jääneet yksin, vaan olisi heidän lapsenne heistä huolta pitäneet, ja saattaneet heidät ikuiseen elämään. Tämän sanottuaan Min kuoli. Taivasten valtakunnassa hänet kohotettiin yhdeksi jumalaksi muiden joukkoon.*

## Lähteet
*Cotterell, Arthur: Maailman myytit ja tarut. WSOY 1996. 
### Viitteet

## Aiheesta muualla
Montu

**Montu** oli muinaisessa Egyptissä palvottu sodan jumala. Hänen palvontansa keskittyy Hermonthiksen (muinaisegyptiläiseltä nimeltään Iuny) ympäristöön.

Montu kuvattiin haukkapäisenä miehenä, jolla oli päänsä päällä kaksi sulkaa, auringonkehrä ja uraeus, joka edustaa Wadjet-jumalatarta. Montu oli sodan jumala ja faaraot pyysivät usein häneltä suojelusta lähtiessään sotaan. Valkoisen ja mustapäisen Buchis-sonnin katsottiin olevan Montu-jumalan edustaja maan päällä.
Mut

**Mut** oli muinaisessa Egyptissä palvottu taivaan jumalatar. Mutin palvonta keskittyi Theban seudulle.

Mut kuvattiin useimmiten naisena, jolla oli päässään korppikotkan muotoinen päähine sekä Ylä- ja Ala-Egyptin kaksoiskruunu. Käsissään hänellä oli usein was-sauva ja ankh-symboli. Joskus hänet kuvattiin myös leijonapäisenä, jolloin hänet on helppo sotkea muihin leijonajumalattariin (Bastet, Tefnut ja Sakhmet).

Mutin katsottiin olevan Theban jumaltriadissa Amonin vaimo ja Khonsun äiti. Hänen nimensä saattaa merkitä ”äiti”, mutta se voi myös tarkoittaa korppikotkaa, missä muodossa häntä alun perin palvottiinkin. Sittemmin jumalatar sai ihmismäisen hahmon ja alkuperäisestä muodosta jäi jäljelle vain korppikotkapäähine. Hän oli taivaanjumalatar, jota palvottiin lähes yksinomaan Thebassa ja sen lähiseuduilla. Myöhempinä aikoina Mut yhdistettiin usein Bastetiin.

## Lähteet
* Cotterell, Arthur& Storm, Rachel: Ultimate encyclopedia of mythology. London. Anness Publishing, 2017. .
* Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. 

### Viitteet
Paavo Nikula

**Paavo Antti Juhani Nikula** (15. elokuuta 1942 Helsinki – 28. joulukuuta 2024 Helsinki) oli suomalainen oikeuskansleri, kansanedustaja ja ministeri. Hän toimi vihreiden kansanedustajana vuosina 1991–1998. Hän siirtyi eduskunnasta oikeuskansleriksi vuonna 1998 ja toimi virassa vuoteen 2007 asti.

## Ura ja koulutus

Nikula valmistui Helsingin yliopistosta oikeustieteen kandidaatiksi vuonna 1966 ja oikeustieteen lisensiaatiksi vuonna 1971. Varatuomarin arvonimen hän sai vuonna 1969. Vuonna 2000 Helsingin yliopisto myönsi hänelle oikeustieteen kunniatohtorin arvonimen.

Nikula oli oikeusministeri Liberaalisen Kansanpuolueen mandaatilla Kalevi Sorsan II hallituksessa vuosina 1978–1979 ja LKP:n varapuheenjohtaja vuosina 1980–1982, jolloin hän erosi liberaaleista sen vuoksi, että puolue liittyi keskustapuolueeseen.

Nikula työskenteli hovioikeudenneuvoksena Kouvolan ja Helsingin hovioikeuksissa, lainsäädäntöneuvoksena oikeusministeriössä sekä Suomen ensimmäisenä tasa-arvovaltuutettuna vuosina 1987–1991. Viimeksi hän toimi valtioneuvoston oikeuskanslerina, josta virasta hän jäi 29. tammikuuta 2007 sairauslomalle aivoverenvuodon vuoksi. Hän irtisanoutui virastaan terveyssyistä 26. huhtikuuta ja ero astui voimaan heinäkuun 2007 alusta.

## Yksityiselämä
Nikula toimi Ihmisoikeusliitto ry:n puheenjohtajana vuosina 1997–1998. Hän oli Espoon kaupunginvaltuuston jäsen vuosina 1981–1987 ja 1992–1998 sekä puheenjohtaja vuonna 1996.

Paavo Nikulan puoliso oli Helsingin yliopiston taidehistorian emeritaprofessori Riitta Nikula. Heillä on kolme poikaa, joista julkisuudessa ovat olleet Jone (s. 1970) ja Stuba (s. 1972).

Nikula oli sotilasarvoltaan reservin kersantti.

## Lähteet

## Aiheesta muualla
*
Khnum

**Khnum** oli muinaisessa Egyptissä palvottu luojajumala. Khnumin palvonnan keskus sijaitsi Elefantinen saarella Ylä-Egyptissä.

Khnum (tunnetaan myös nimillä Khenmew, Khnemu, Khenmu, Chnum) kuvattiin usein oinaspäisenä miehenä, jolla oli sulkien ympäröimä auringonkehrä päänsä päällä. Khnum oli alun perin Niilin kataraktialueen paikallinen jumala, mutta tämän kultti Niilin henkilöitymänä levisi myöhemmin koko Egyptiin. Hänet yhdistettiin myös läheisesti auringonjumala Rahan.

Luojajumalana Khnum toimi sielujen luojana. Uskottiin, että jokaisella ihmisellä oli kaksi (tai jopa useampia eri) sielu(j)a, ka ja ba. Khnum muotoili sielut omin käsin kuten savenvalaja luo ruukut dreijansa avulla, ja jumalan nimi viittaakin valamiseen. Paitsi että hänen sanottiin muotoilevan ihmiset itsessään, katsottiin hänen luovan myös uudet jumalat ja uusimmat asiat maailmassa.

Khumin vaimoina ovat olleet Sati, oma tyttärensä Anukis, Menhit ja myöhempinä aikoina Heqet. Menhitin kanssa Khnumilla oli poika Hike. Khnum mainitaan myös Elefantinessa sijaitsevassa steelassa, niin sanotussa Nälänhätästeelassa jossa kerrotussa myytissä hän antaa Imhotepille unen seitsemän vuoden nälänhädästä. Steela pystytettiin kuitenkin vasta Ptolemaiosten dynastian aikaan eli se on huomattavasti myöhemmältä ajalta kuin Imhotep.

## Lähteet
*

### Viitteet

## Aiheesta muualla
Valkoinen

**Valkoinen** on kirkas ja akromaattinen väri, joka aistitaan, kun silmän verkkokalvon kaikki kolme tappisolutyyppiä (punaherkkä, siniherkkä ja viherherkkä) saavat yhtä paljon stimulaatiota. Pinta nähdään valkoisena silloin, kun se heijastaa näitä kolmea ja muitakin valon aallonpituuksia enemmän tai vähemmän tasaisesti. Niin sanottu *valkoinen valo* sisältää kaikkia näkyviä sähkömagneettisen säteilyn taajuuksia yhtä paljon.

## Käyttö ja symboliikka

* Kansallislipuissa valkoinen symboloi esimerkiksi rauhaa tai aselepoa, puhtautta ja viattomuutta. Valkoista lippua käytetään ilmaisemaan luovuttamista, aselepoa, tai rauhanomaista aikomusta.
* Uudessa testamentissa valkoinen on puhtauden, pyhän ja arvokkuuden väri, ja sitä kautta myös Jumalan ja Kristuksen väri. Vanhassa testamentissa värit mainitaan harvemmin kuin uudessa testamentissa, ja viittaukset valkoiseen väriin ovat usein latinankielisten kääntäjien keksimiä. Myöhemmin valkoisesta tuli kirkon yksi liturginen väri, ja se yhdistetään muun muassa kaikkiin Jeesukseen ja enkeleihin liittyviin kristillisiin juhlapäiviin. Kiinalaisessa ja intialaisessa perinteessä valkoinen on surun, kuoleman ja kummitusten väri.
* Uudella ajalla valkoisesta tuli Euroopassa kuninkaallisten väri. Myöhemmin siitä tuli politiikassa rojalistien eli kuningasmielisten tunnusväri sekä vastavallankumouksellisten väri taisteluissa ”punaisia” vastaan.
* Valkoinen on jo kauan ollut symbolisen puhtauden tunnusväri. Kun tekstiilit opittiin valkaisemaan hohtavan valkoisiksi kemian edistyksen myötä, valkoisesta tuli 1800-luvun aikana myös hygienian, siisteyden ja terveyden tunnusväri. Kirkkaanvalkoinen otettiin laajalti käyttöön sairaaloissa ja muissa terveydenhuollon rakennuksissa ja vaatetuksessa, sekä kylpyhuoneissa, hammastahnassa ja alusvaatteissa.
* Valkoinen on ollut suosittu naisten leningin väri, ja etenkin 1800-luvun Euroopassa yläluokkaiset naiset pukeutuivat yleisesti valkoisiin. Valkoinen on ollut morsiamen hääpuvun väri 1800-luvulta lähtien, sillä valkoinen symboloi puhtautta ja neitsyyttä. Valkoisiin pukeutuvat lisäksi monen ammatin harjoittajat, kuten terveystyöntekijät, leipurit ja kokit. Valkoinen oli 1950-luvulle asti kilpaurheilijoiden asujen hallitseva väri, koska valkoiset urheiluvaatteet olivat hygieenisiä ja säilyttivät värinsä pesussa. Valkoinen on edelleen esimerkiksi miekkailun, kriketin ja Wimbledonin tennisturnauksen vaadittu kilpailuasun väri.
* Valkoinen on eri kulttuureissa ollut joko punaisen tai mustan vastaväri. Myös shakin eurooppalaisessa muodossa valkeat nappulat pelasivat aluksi punaisia ja myöhemmin mustia nappuloita vastaan, kun mustasta oli tullut muissakin yhteyksissä valkoisen vastaväri.
* Nimitystä ”valkoinen” käytetään vaaleaihoisista, euripidistä syntyperää olevista ihmisistä, joiden ihon väri itse asiassa vaihtelee vaaleanpunaisesta vaaleanruskeaan.

## Värikoordinaatit

* **[[RGB]]**:
** R: 255
** G: 255
** B: 255
** (heksadesimaalimuodossa #FFFFFF)
* **[[CMYK]]**:
** C: 0
** M: 0
** Y: 0
** K: 0
* **[[HSV]]**:
** H: 0
** S: 0
** V: 100

## Katso myös
* Valkoista valkoisella

## Lähteet
* 
### Viitteet

## Aiheesta muualla

* coloria.net - valkoinen
Roskilde

**Roskilde** on Tanskassa Sjællandin alueella sijaitsevan Roskilden kunnan keskustaajama. Vuoden 2024 alussa taajamassa oli 52&nbsp;974 asukasta. 

Roskilde sijaitsee 30 kilometriä Kööpenhaminasta länteen. Historiallisesti Roskilde on merkittävä kaupunki. Se on perustettu ennen vuotta 980, joten se on Tanskan vanhimpia. Vuonna 1658 siellä solmittiin Roskilden rauha.

Sjællandin saaren ainoa tuomiokirkko oli 1900-luvulle saakka Roskildessa.  Kaikkiaan 38 Tanskan kuninkaista ja kuningattarista on haudattu goottilaistyyliseen Roskilden tuomiokirkkoon.

Vuodesta 1971 lähtien kaupungissa on järjestetty vuosittaisesti suuri musiikkifestivaali Roskilde Festival. Roskilden festivaaleista on muodostunut yksi Euroopan suurimmista rock/pop-musiikkitapahtumista.

## Kuvia

Image:Roskilde domkirke från Rådhustorvet 2.jpg|Roskilden tuomiokirkko.
Image:Roskildestation.jpg|Roskilden rautatieasema.
Image:Skuldelev II.jpg|Roskilde-vuonosta löytynyt viikinkilaiva.


## Lähteet

## Aiheesta muualla

* Roskilden kunnan kotisivut
Ken MacLeod

**Ken MacLeod** (s. 2. elokuuta 1954) on Edinburghissa asuva skotlantilainen tieteiskirjailija.

## Henkilöhistoria

Vuonna 1976 hän valmistui Glasgow'n yliopistosta pääaineenaan eläintiede ja kirjoitti myöhemmin maisterintutkinnon lopputyönsä biomekaniikasta. 

MacLeodin teokset tutkailevat usein sosialistisia, kommunistisia ja anarkistisia poliittisia ideologioita.

## Palkinnot

Hän on voittanut kolme Prometheus-palkintoa, kolme BSFA-palkintoa ja ollut ehdolla useille muille palkinnoille.

## Kirjoja
### Fall Revolution -sarja

*  Prometheus-palkinto voittaja 1996 
* *The Stone Canal* (1996) Prometheus-palkinto voittaja 1998 
* *The Cassini Division* (1998)
* *The Sky Road* (1999) British Science Fiction voittaja 1999 

### [[Engines of Light]] -trilogia

* *Cosmonaut Keep* (2000)
* *Dark Light* (2001)
* *Engine City* (2002)

### The Corporation Wars -sarja

* *Dissidence* (2016)
* *Insurgence* (2016)
* *Emergence* (2017)

### Lightspeed-sarja
* *Beyond the Hallowed Sky* (2021; )
* *Beyond the Reach of Earth* (2023; )

### Muuta

* Newton's Wake: A Space Opera (2004), British Science Fiction ehdokas 2004, John W. Campbell ehdokas 2005
* Learning the World: A Novel of First Contact (2005) Prometheus-palkinto voittaja 2006; Hugo-, Locus-, John W. Campbell- ja Arthur C. Clarke-palkintojen ehdokas, 2006; British Science Fiction, 2005
* The Highway Men (2006)
* The Execution Channel (2007),  British Science Fiction ehdokas 2007; John W. Campbell- ja Arthur C. Clarke-palkintojen ehdokas 2008
* The Night Sessions (2008), British Science Fiction voittaja 2008
* The Restoration Game (2010), British Science Fiction ehdokas 2010
* Intrusion (2012), ehdokas Campbell-, Clarke- British Science Fiction-palkinnoille parhaan teoksen sarjassa
* Descent (2014)

### Lyhyt fiktio

* The Human Front (2002) (Sidewise-palkinnon voittaja 2002, Seiun-palkinnon voittaja 2006)
* Who's Afraid of Wolf 359? (2007) (Hugo-ehdokas lyhyen fiktion sarjassa)

### Kokoelmia

* Giant Lizards From Another Star (novellikokoelma, 2006)

### Suomennettu novelli

* ”Kuutamourakointia”. Tähtivaeltaja 3/2000.

## Lähteet

## Aiheesta muualla

* Vesa Lehtinen: Tähtijaosto. Aikakone 15.3.2001.
* Arvioita MacLeodin kirjoista 
* Ken Macleodin kotisivut
*
Messier 14

**Messier 14** (tai **[[NGC]] 6402**) on pallomainen tähtijoukko Käärmeenkantajan tähdistössä. Kohteen etäisyys aurinkokunnastamme on noin 30 000 valovuotta. **M14** sisältää useita satoja tuhansia tähtiä. Vuonna 1938 kohteessa räjähti nova, joka kuitenkin havaittiin valokuvista vasta vuonna 1964. Kohteen suhteellinen kirkkaus on +7,6m, joten se on mahdollista nähdä kiikareilla. Kohde on melko valovoimainen, mutta melko kaukana, joten pienellä kaukoputkella on vaikea erottaa udusta yksittäisiä tähtiä tai rakeista koostumusta.

Charles Messier luetteloi kohteen 1. kesäkuuta 1764, ja kuvasi sen olevan pyöreä nebula ilman tähtiä. Vuonna 1783 William Herschel havaitsi sen koostuvan suuresta määrästä yksittäisiä tähtiä.

Kohteesta on havaittu yli 70 muuttuvaa tähteä.

## Katso myös
* Messierin luettelo
* New General Catalogue

## Lähteet

## Aiheesta muualla

* 
* 
*
Messier 15

**Messier 15** (tai **[[NGC]] 7078**) on pallomainen tähtijoukko Pegasuksen tähdistössä. Sen löysi Jean-Dominique Maraldi 7. syyskuuta 1746. Charles Messier luetteloi kohteen 3. kesäkuuta 1764, mutta ei havainnut kohteessa tähtiä. Tähdet kohteesta havaitsi ensimmäisenä William Herschel vuonna 1783.

**M15**:n etäisyys aurinkokunnastamme on noin 33 600 valovuotta. Kohteen suhteellinen kirkkaus on +6,2m, ja se on juuri ja juuri mahdollista nähdä paljain silmin hyvissä olosuhteissa. Kohteen arvioidaan olevan tihein kaikista pallomaisista tähtijoukoista omassa galaksissamme, Linnunradassa.  Kohteessa on peräti 9 pulsaria, supernovien jäännöksiä, sekä 112 muuttuvaa tähteä.

## Katso myös
* Messierin luettelo
* New General Catalogue

## Lähteet

## Aiheesta muualla

* 
* 
*
Kartesiolainen teatteri

**Kartesiolainen teatteri** on Daniel Dennettin nimitys kartesiolaisen dualismin seurauksena kehittymään lähteneelle, Dennettin vastustamalle, käsitykselle jonka mukaan aivot kokoavat niistä erilliselle mielelle tai hengelle ulkomaailmasta saadut aistihavainnot koettaviksi, ikään kuin teatterinäytöksessä. Mieli tekee sitten omat ratkaisunsa tämän aineiston perusteella ja ohjaa ruumista kuten kapteeni komentosillalla. 

Nykyisessä luonnontieteessä ihmisen tietoisuuden toimintaa selitetään yleensä aivojen rakenteen ja toiminnan avulla siten, että ruumiin saamien havaintojen käsittely tapahtuu niiden käsittelyyn erikoistuneilla aivoalueilla ilman, että informaatiota kerättäisiin yhteen minnekään.

## Katso myös

* Monivedosmalli

## Aiheesta muualla

* Vilkka, Jouni: Dennett ja kartesiolainen teatteri  Dennettin tietoisuuden teoria ja perinteisen tietoisuuskäsityksen kritiikki. 2002.
Opiskelijajärjestö

**Opiskelijajärjestöt** ovat opiskelijoiden vapaaehtoistoimintaan perustuvia yhdistyksiä tai lain määrittämiä julkisyhteisöjä. Ne kokoavat opiskelijoita yhteen ja pyrkivät edistämään opiskelijoiden asemaa pitämällä yhteyttä oppilaitoksien hallintoon ja ympäröivään yhteiskuntaan.

## Valtakunnalliset opiskelijajärjestöt Suomessa
### Korkeakouluopiskelijat

Jokaisessa yliopistossa toimii lakisääteinen ylioppilaskunta. Ylioppilaskunnan jäsenyys on pakollinen kaikille yliopistossa opiskeleville perustutkinto-opiskelijoille.

Jokaisessa ammattikorkeakoulussa toimii lakisääteinen opiskelijakunta. Ammattikorkeakouluissa opiskelijakunnan jäsenyys ei ole pakollinen. Ammattikorkeakoulujen opiskelijakuntien kattojärjestö on Suomen opiskelijakuntien liitto - SAMOK ry.

Ylioppilaskuntien yhteisjärjestö on Suomen ylioppilaskuntien liitto (SYL) ry. SYL toimii opiskelijoiden edunvalvontatahona erityisesti opiskelijoita koskevaa lainsäädäntöä kehitettäessä. Ylioppilasliikkeen luomien perinteiden vuoksi erityinen lainsäädännöllinen asema on ylioppilaskuntien lisäksi Helsingin yliopiston viidellätoista ja Teknillisen korkeakoulun yhdellä osakunnalla.

Jokaisella ylioppilaskunnalla on lakisääteisten toimintojen lisäksi omia erityispiirteitään, koska ylioppilaskuntienkin toiminta perustuu lakisääteisyydestä huolimatta enimmäkseen opiskelijoiden itsensä pyörittämään vapaaehtoiseen toimintaan. Osalla ylioppilaskunnista korostuu opiskelijoiden palvelemisen ohella itsenäinen kansalaisjärjestöluonne. Tämä näkyy esimerkiksi yleisempinäkin yhteiskunnallisina kannanottoina. Opiskelijakunnilla toiminta rajoittuu pääosin lakisääteisiin tehtäviin, opiskelijatapahtumiin ja pienimuotoiseen liiketoimintaan &ndash; erot esimerkiksi politisoitumisessa näkyvät siinä, ettei opiskelijakuntien vaaleissa ole ollut puolueiden asettamia ehdokkaita.

Opiskelijoiden liikuntaliitto (OLL) on valtakunnallinen opiskelija- ja korkeakoululiikunnan yhteistyöorganisaatio. OLL on Suomen suurin opiskelijajärjestö (yli 200 000 jäsentä, mukaan luettuna SAMOK ja SYL) ja myös yksi suurimmista suomalaisista liikuntajärjestöistä.

### Toisen asteen opiskelijat

Lukiolaiset voivat liittyä Suomen Lukiolaisten Liittoon sekä lukiolaiset, että ammattiin opiskelevat voivat liittyä Finlands Svenska Skolungdomsförbund FSS:ään. Pelkästään ammattiin opiskelevien kattojärjestöjä ovat Suomen Ammattiin Opiskelevien Liitto – SAKKI ja Suomen Opiskelija-Allianssi - OSKU ry.

## Lähteet

## Aiheesta muualla
430-luku eaa.

## Tapahtui vuosikymmenen aikana
### Kreikka
Kulttuurin kukoistuksesta todistavat Parthenon (438 eaa.), Zeuksen kuvapatsas Olympiassa (435 eaa.) ja näytelmä *[[Medeia]]* (431 eaa.).

Peloponnesolaissota syttyi vuonna 431 ja veti mukaansa kaikki miltei kaikki kreikkalaiset kaupungit. Lähes 30 vuotta kestänyttä sotaa edelsi useita pienempiä sotia.

### Rooma

Cincinnatus pelasti Rooman voittamalla eekvit vuonna 439 eaa.
410-luku eaa.

## Tapahtui vuosikymmenen aikana
* Peloponnesolaissota Ateenan ja Spartan johtamien liittojen välillä
Heavy Metal Perse

**Heavy Metal Perse** (HMP) on toukokuussa 2000 perustettu suomalainen ja suomeksi laulava power metal -yhtye Kajaanista. Yhtyeen musiikki on sankari- ja sota-aiheista. Heavy Metal Perseen kappale ”Urho” on julkaistu Radio Cityn *Rautakanki 2* -kokoelmalevyllä. Yhtye sai debyyttialbuminsa *[[Eripura]]n* valmiiksi kesällä 2007 ja se julkaistiin 16. tammikuuta 2008 Dethrone Musicin kautta. Vuoden 2008 aikana Heavy Metal Perse esiintyi ympäri Suomea muun muassa Blaze Bayleyn ja Skycladin kanssa ja vieraili festivaaleista Nummirockissa sekä Jalometallissa.

## Kokoonpano
* Matias Palm – laulu, kitara (2000–)
* Juha Leikkainen – kitara (2000–)
* Harri Leinonen – basso (2001–) 
* Heikki Romppainen – rummut (2000–)

## Diskografia
### Albumit
* 
* 
* 
* 

### Mini-albumit
* 

### Singlet
* Legenda taikamiekasta / Kuninkaidenlaakso (2004) – Split Guardians of Mankindin kanssa
* Hornan koje (2010) - 7″ single
* Velhojen vesuri (2022)
* Viime vuosina ahkeroinut (2025)

### Demot
* 
* 

## Lähteet

## Aiheesta muualla

* Heavy Metal Perseen kotisivut
*
770-luku eaa.

## Tapahtui vuosikymmenen aikana
* 776 eaa. - Kreikassa pidettiin perimätiedon mukaan ensimmäiset Olympian kisat, joista myöhemmin laskettiin ensimmäisen olympiadin alkaneen.
* 771 eaa. - Kiinan Zhou-dynastia repeili – Läntinen Zhou-dynastia päättyi.
* 770 eaa. - Kiinan Zhou-dynastia repeili – Itäinen Zhou-dynastia ja Kevättä ja syksyä-kausi alkoi.

(*ks. *)
Tuomas Kilpi

**Tuomas Lauri Kilpi** (s. 25. syyskuuta 1967 Helsinki) on espoolainen kirjailija, toimittaja ja suomentaja. Hän on työskennellyt muun muassa lakkautetun *[[Enter (lehti)|Enter]]*-lehden päätoimittajana sekä *[[Tähtivaeltaja]]*-, *[[Kulttuurivihkot]]*- ja ''MikroBitti''-lehdissä. Vuonna 2008 Kilpi valittiin kustannusyhtiö Oy Finn Lectura Ab:n toimitusjohtajaksi, ja vuonna 2018 hän perusti Oppian-kustantamon.

Kilpi on suomentanut muiden muassa Kathy Ackeria, Dennis Cooperia, John O’Brienia ja Alan Duffia.

## Teoksia
* 
* 
* 
* 
* 
* 
* 
* 
* 
* 
* 

## Lähteet
487 eaa.

## Tapahtumia
* Egypti nousi kapinaan Persiaa vastaan.
* Aiginan saari ja Ateena aloittivat sodan.

## Syntyneitä
* 

## Kuolleita
*
485 eaa.

## Tapahtumia
* Kserkses I:stä Persian kuningas ja hyökkää heti Egyptiin.
* Tyranni Gelon Syrakusan hallitsijaksi. Vähitellen Gelon onnistuu saamaan valtansa alle suurimman osan Itä-Sisiliaa.

## Syntyneitä
* 

## Kuolleita
* Dareios I, Persian kuningas.

## Lähteet
484 eaa.

## Tapahtumia
* Aiskhylos, ateenalainen näytelmäkirjailija, voitti ensimmäiset Ateenan näytelmäkilpailut.
* Kserkses I lakkautti Babylonian kuningaskunnan ja poisti Belin kultaisen patsaan Mardukissa.
* Persia sai Egyptin takaisin hallintaansa.

## Syntyneitä
* 

## Kuolleita
*
489 eaa.

## Tapahtumia
* Persialaissodat: Miltiades johti ateenalaisen laivaston Aigeianmeren saaria vastaan jotka olivat antautuneet persialaisille. Yritys epäonnistui ja Miltiades vangittiin kun hän palasi Ateenaan. Hän kuoli vähän tämän jälkeen.

## Kuolleita
* Kleomedes I, Spartan kuningas
* Miltiades nuorempi, ateenalainen sotilasjohtaja

## Lähteet
482 eaa.

## Tapahtumia
* Aristeides karkotettiin Ateenasta.
* Ateenan kansan kesken tavallisesti jaetut Laureionin hopeakaivosten tulot käytetään Themistoklesin takia 200 sotalaivan rakentamiseen.

## Syntyneitä
* 

## Kuolleita
*

## Lähteet

## Aiheesta muualla
483 eaa.

## Tapahtumia
* Persian hallitsija Kserkses I suunnitteli sotaretkeä Kreikkaan.

## Syntyneitä
* Gorgias, kreikkalainen filosofi (arvioitu syntymäaika)

## Kuolleita
* toukokuu – Siddhartha Gautama, uskonnollinen johtaja

## Lähteet
481 eaa.

## Tapahtumia
* Kserkses I valmistautuu sotaan kreikkalaisten kanssa. Hän sijoittaa päämajaansa Sardekseen valtavan sotajoukon. Kreikassa alkaa kulkea huhuja persialaisten armeijasta ja jotkut alueet, kuten Thessalia ja Boiotia, nöyrtyvät Persian valtaan.

## Syntyneitä
* Protagoras, kreikkalainen filosofi

## Kuolleita
*

## Lähteet
480 eaa.

## Tapahtumia
* Persian hallitsija Kserkses I lähti valloittamaan Kreikkaa. Persialaiset voittivat Thermopylain taistelun mutta hävisivät Salamiin taistelun, jonka jälkeen he joutuivat vetäytymään Kreikasta.
* Karthago hyökkää Sisiliaan, jossa kreikkalaiset asuvat. Kserkses I:n foinikialaiset alamaiset välittivät todennäköisesti hallitsijansa vaatimuksen Karthagolle.

## Syntyneitä
* Antifon, attikalainen puhuja
* Euripides, ateenalainen näytelmäkirjailija
* Filolaos, ateenalainen matemaatikko ja filosofi

## Kuolleita
* Leonidas I, Spartan hallitsija
* Ksenofanes, kreikkalainen filosofi

## Lähteet

## Aiheesta muualla
Vladivostok

**Vladivostok** () on kaupunki Venäjän kaukoidässä Tyynenmeren rannalla, lähellä Pohjois-Korean ja Kiinan rajaa. Se on Primorjen aluepiirin hallinnollinen keskus ja Venäjän Tyynenmeren laivaston kotisatama. Kaupunkiin johtaa rautatie Moskovasta ja sitä palvelee Vladivostokin kansainvälinen lentoasema.

Aluepiirin paikallishallinnossa kaupunki muodostaa Vladivostokin kaupunkipiirikunnan, joka on paikallishallinnon ylemmän tason yksikkö. Kaupungin asukasluku oli 592&nbsp;034 vuonna 2012, kaupunkipiirin kaikki asukkaat mukaan lukien 624&nbsp;281.

Kaupungin venäjänkielinen nimi tarkoittaa vapaasti käännettynä "Idän hallitsija". Kiinan luonnonvaraministeriö päätti vuonna 2023, että kiinalaisten karttojen tulee jatkossa kuitenkin käyttää kaupungista sen kiinankielistä nimeä **Heishenwei** ().

## Asukasluvun kehitys
Oheinen taulukko kuvaa Vladivostokin väkiluvun kehitystä vuosina 1959–2010. Vertailuna vallankumousta edeltänyt vuoden 1897 väkiluku.

## Historia
Vladivostok sijaitsee entisellä Itä-Mantšurian alueella, joka kuului aikaisemmin Kiinalle mutta joka liitettiin Venäjän alueisiin Pekingin rauhansopimuksella vuonna 1860. Vuonna 1860 paikalle perustettiin sotilastukikohta ja pari vuotta myöhemmin satama. 1880-luvulla siitä tuli merkittävä vientisatama, ja kaupungin merkitys kasvoi. Vuonna 1932 siitä tuli Neuvostoliiton Tyynenmeren laivaston päätukikohta. 1930-luvun lopulla ja 1940-luvulla kaupungissa ja sen lähistöllä oli useita NKVD:n pakkotyöleirejä. Kaupunki oli niin sanottu suljettu kaupunki, eli ulkomaalaisia ei päästetty kaupunkiin lainkaan vuosina 1930–1970 ja sen jälkeenkin vain erityisluvalla. Kielto poistettiin 1992.


Tiedosto:Center of Vladivostok and Zolotoy Rog.jpg|Näkymä Vladivostokiin.
Tiedosto:Zlatý roh.jpg|Toinen näkymä kaupunkiin.
Tiedosto:Vladivostok commercial port2.jpg| Vladivostokin satamaa. 
Kuva:Vladivostok, 1898.jpg| Kaupunkia 1898.
Kuva:Vladivostok in 1918.jpg|Katunäkymä vanhasta Vladivostokista 1910-luvulla.
Kuva:Проспект Столетия Владивостока, район Второй Речки, 2010-06-04.jpg|Katunäkymä 2010.


## Urheilu
Kaupungissa toimii KHL-seura Admiral Vladivostok, joka on perustettu vuonna 2013.
## Lähteet

## Aiheesta muualla

*Ikkuna Aasiaan: Susanna Niinivaara, julkaistu alun perin Suomen Kuvalehti 20/2013
Yang Shangkun

**Yang Shangkun** (; 5. heinäkuuta 1907 – 14. syyskuuta 1998) oli Kiinan kansantasavallan presidentti vuosina 1988–1993 ja pysyvä keskussotilaskomission varapuheenjohtaja.

Yangilla oli erittäin paljon vaikutusvaltaa Kansan vapautusarmeijan sisällä ja Deng Xiaoping erotti hänet virastaan, sillä hän yritti havitella Jiang Zeminin paikkaa puolueen johtajana. Oli tiedossa että Yangilla ja hänen veljellään Yang Baibingillä oli useita kannattajia ja liittolaisia armeijassa, joka pakotti yli puolet korkea-arvoisista upseereista siirtymään eläkkeelle.

## Lähteet

## Aiheesta muualla
Puolustushaara

**Puolustushaara** tarkoittaa ase- tai puolustusvoimien erikoistunutta osaa koko puolustuslaitoksen tasolla. Puolustushaaralla on itsenäinen valtakunnan tasoinen johto, joiden yläpuolella on yleensä yleisesikunta. Suomen puolustusvoimien puolustushaarat ovat maavoimat, merivoimat ja ilmavoimat. Suomessa yleisesikuntaa kutsutaan pääesikunnaksi.

Erityisesti suurissa maissa voi puolustushaaroja olla enemmänkin. Suurempi määrä voi johtua esimerkiksi siitä, että maalla on brittiläistyyppinen siirtoarmeija, mikä antaa nopealle toiminnalle erityispiirteitä. Tällaisia puolustushaaroja on muun muassa Yhdysvaltain merijalkaväki. Puolustukseen voi myös liittyä strategisia elementtejä, kuten strategisia ohjusydinaseita. Venäjällä strategiset ohjusjoukot olivat aiemmin oma puolustushaaransa. Yhdysvalloissa osa ilmavoimista erotettiin kuudenneksi puolustushaaraksi maavoimien, laivaston, ilmavoimien, merivoimien ja rannikkovartioston lisäksi avaruusvoimiksi, avaruusvartioiksi.

Esimerkiksi Yhdysvalloissa rannikkovartiosto on itsenäinen puolustushaara, kun taas Suomessa merivartiosto on osa Rajavartiolaitosta. Rajavartiolaitos on sotilaallisesti järjestäytynyt, mutta sisäministeriön alainen organisaatio, eikä kuulu rauhan aikana puolustusvoimiin. Tämän vuoksi osan manner-Suomessa puolustusvoimille kuuluvista tehtävistä demilitarisoidun Ahvenanmaan autonomisen maakunnan alueella hoitaa Rajavartiolaitos.

Puolustushaarojen yhteistoimintaa koordinoi yhteinen pääesikunta, jonka johdossa ovat puolustushaaroja palvelevat yhteiset joukot ja laitokset (ns. JOINT-taso). Näitä erikoislaitoksia ovat Suomessa mm. Maanpuolustuskorkeakoulu ja Maavoimien materiaalilaitos. 

JOINT-tason merkitys on korostumassa asevoimissa, kun jaetun tiedon ja yhteistoiminnan merkitys kasvaa verkostokeskeisen sodankäynnin mukana. Suomessa kehittämispyrkimys näkyy siinä, että maavoimille on muodostettu yleisesikunta Mikkeliin, jolloin maavoimat sai Pääesikunnasta riippumattoman oman esikuntansa merivoimien ja ilmavoimien tapaan. Tähän asti maavoimien yleisesikuntatoiminnot oli hoidettu Pääesikunnan maavoimaosastolla.

Ranskan kielestä peräisin oleva sana *armeija* tarkoittaa kaikkien puolustushaarojen yhdessä muodostamaa puolustusvoimaa. Anglosaksisissa maissa, missä oli historiallisesti merkittävät merivoimat kuitenkin kielenkäytössä armeijalla tarkoitetaan vain maavoimia tai muita maavoimien kaltaisia puolustushaaroja, mitkä eivät sisällä ainakaan merivoimia. Ilmavoimien asema eri maissa on erilainen. Joissain suurissa maissa voi olla useampia puolustushaaransa alaisia ilmavoimia, kuten maavoimien tai laivaston ilmavoimia.
Ivan Frederick

**Ivan Frederick II** (s. 1966, Buckinghamin piirikunta, Virginia), lempinimeltään **Chip Frederick**, on entinen Yhdysvaltain maavoimien ylikersantti (Staff Sergeant). Hän oli korkea-arvoisin seitsemästä Yhdysvaltain sotilaspoliisin henkilökuntaan kuuluneesta, jotka ovat olleet syytettynä Abu Ghraibin vankilan kidutusskandaalissa.

Oikeudenkäynti sotatuomioistuimessa alkoi 12. toukokuuta 2004 ja 20. lokakuuta 2004 Frederickille luettiin tuomio. Hän tunnusti syyllisyytensä salaliittoon, pahoinpitelyyn ja vankien väärinkohteluun vapautuakseen muista syytteistä. Hänet tuomittiin kahdeksaksi vuodeksi vankeuteen, palkan menetykseen, erottamiseen ja alentamiseen. Frederick pääsi ehdonalaiseen 1. lokakuuta 2007.

## Lähteet
Nauru Bwiema

**Nauru Bwiema** on Naurun virallinen kansallislaulu. Sen sävelsi australialainen säveltäjä Laurence Henry Hicks ja sanoitti Margaret Hendrie. Laulu valittiin Naurun kansallislauluksi vuonna 1968.

## Sanat
:Nauru bwiema, ngabena ma auwe.
:Ma dedaro bwe dogum, mo otata bet egom.
:Atsin ngago bwien okor, ama bagadugu
:Epoa ngabuna ri nan orre bet imur.
:Ama memag ma nan epodan eredu won engiden,
:Miyan aema ngeiyin ouge, Nauru eko dogin!

## Lähteet

## Linkki
* Kuuntele laulu laulettuna unkarilaisella sivustolla
Härkä

**Härkä** on sonni eli urosnauta, tai kuohittu sonni, jota käytetään usein työjuhtana. Sanaa voidaan käyttää myös eräiden muiden nauta- ja hirvieläinten uroksesta, kuten *hirvihärkä* tai *porohärkä*.

Sanan muita merkityksiä ovat:
* Härkä, tähdistö.
* Härkä, Eläinradan merkki.
* Härkä eli puhveli, kiinalainen horoskooppimerkki.

## Lähteet
Asmara

**Asmara** (tigrinjaksi ኣስመራ) on Eritrean pääkaupunki ja maan Keskisen alueen (Zoba Maekel) hallintokeskus. Sen arvioitu asukasluku vuonna 2014 oli 775&nbsp;000.

## Maantiede ja ilmasto
Asmara sijaitsee 2&nbsp;325 metrin (toisen lähteen mukaan 2&nbsp;347 m) korkeudessa Etiopian ylängön pohjoisnurkassa. Matkaa lähimpään satamakaupunkiin, Punaisenmeren rannikon Massawaan, on noin 65 km.

Vuoden lämpimintä aikaa on maaliskuusta kesäkuuhun, jolloin keskimääräinen ylin lämpötila on 25 asteen vaiheilla. Kylmintä on joulu- ja tammikuussa, keskimääräinen alin noin 5 astetta. Sadetta saadaan lähinnä heinä- ja elokuussa, mutta silloin sitä tuleekin yli 160 mm kuukaudessa.

## Historiaa
Asmaran historia alkaa noin 1100-luvulta. Tarinan mukaan neljän klaanin edustajat sopivat yhteistyöstä, ja kaupungin alkuperäinen nimi Arbaete Asmara  tarkoittaa neljänvälistä yhteenliittymää.

Asmara oli pieni kylä 1880-luvulle asti, jolloin siitä tuli Etiopian paikallinen hallintokeskus. Siitä tuli Italian Eritrean siirtokunnan pääkaupunki 1900. 1920-luvun loppupuolella italialaiset uudelleenrakensivat kaupunkia ja sitä alettiin kutsua "Pikku Roomaksi" (*Piccola Roma*). Nykyisinkin suuri osa rakennuksista on italialaista alkuperää ja kaupoilla on yhä italiankielisiä nimiä.

Eritrean itsenäisyyssodassa Asmaran lentokenttä näytteli merkittävää roolia. Sen kautta ulkopuoliset tukijat pystyivät lähettämään aseita ja tarvikkeita. Kaupungista tuli Eritrean pääkaupunki maan itsenäistyessä 1993.

### Väkiluvun kehitys

* 1830: 150 asukasta,
* 1885: 2&nbsp;000,
* 1900: 6&nbsp;410 (5&nbsp;500 eritrealaista+910 eurooppalaista; Asmara Italian siirtokunnan pääkaupungiksi),
* 1905: 9&nbsp;500 (8&nbsp;000+1&nbsp;500),
* 1931: 23&nbsp;739 (20&nbsp;638+3&nbsp;101),
* 1962: 150&nbsp;000,
* 1974: 200&nbsp;000,
* 1977: 90&nbsp;000,
* 1979: 300&nbsp;000,
* 1984 (VL): 275&nbsp;385 ja
* 1997 (arvio): 380&nbsp;568.

## Liikenne

Asmaran lentoasema sijaitsee noin kuuden kilometrin päässä kaupungista sen lounaispuolella.

Asmara on tärkeä maanteiden risteyspaikka, ja se sijaitsee italialaisten rakentaman rautatien varrella.  Kapearaiteinen rautatie oli yli 20 vuotta käyttämättä, mutta se kunnostustöiden jälkeen avattiin uudelleen liikenteelle 2000-luvun alussa. Radalla on 39 tunnelia ja 65 siltaa.

## Kuvia Asmarasta

File:Asmara, albergo italia, esterno 01.JPG| Albergo Italia, rakennettu vuonna 1889. Hotelli on yksi Asmaran vanhimmista.
File:Embasoira hotel Asmara, Eritrea.jpg|Embasoira rakensi 1919 (vanha keisarillinen hotelli), jonka satavuotispäivää vietettiin 100 vuotta 2019.
File:Asmara, ufficio postale, interno 01.JPG|Asmaran postitoimisto sisältä nähtynä. 
File:Asmara, museo nazionale, ingresso.JPG|Eritrean kansallismuseo
File:Catholic Cathedral.jpg|Asmaran roomalaiskatolinen katedraali 
File:Asmara, ambasciata italiana (villa roma).JPG|Villa Roma (tällä hetkellä Italian Asmaran-suurlähetystö)



## Lähteet

## Aiheesta muualla
477 eaa.

## Tapahtumia
* Ateena yhdistää noin 200 yhteisöä Deloksen meriliitoksi. Meriliiton päämaja sijoitettiin Delos-saarelle.

## Syntyneitä
* 

## Kuolleita
*

## Lähteet
478 eaa.

## Tapahtumia
* Persialaissodat:
** Spartalainen Pausanias valtaa Byzantionin Persialta.

## Syntyneitä
* 
## Kuolleita
*
Rasvapakaraisuus

**Rasvapakaraisuutta** eli *steatopygiaa* esiintyy lähinnä saneilla (bushmanneilla) ja khoikhoilla sekä andamaaneilla. Perinteinen keräilytalous ei yleensä lihottanut näiden heimojen edustajia, ja he olivat hoikkia. Näiden ihmisten lihoessa esimerkiksi elämäntapojen muutoksen myötä epätavallisen suuri osa rasvasta kertyy kuitenkin lantion seudulle ja varsinkin pakaroihin, vaikka muu ruumis säilyy hoikkana.

Rasvakudoksen sijainti takapuolessa voi vaikeuttaa elämistä enemmän kuin tasainen rasvakudos kaikkialla ihon alla. Rasvapakaraisuudesta on kuitenkin ollut evolutiivista hyötyä; se on sopeutuma kuumaan ilmastoon. Hoikka vartalo pysyy paremmin viileänä kuumassa ilmastossa, ja pakaroihin kertynyt rasva takaa riittävän rasvakudoksen määrän hormonitoiminnan ylläpitämiseksi.

Monilla muillakin eteläisillä luonnonkansoilla esiintyy ongelmia kaloripitoisen ravinnon kanssa heidän ikiaikaisen elämäntapansa muuttuessa. Useilla kansoilla esimerkiksi sydäninfarktien määrä kasvaa huomattavasti, tai lihomista estävien perinnöllisten prosessien tai kulttuurillisten tottumusten puuttuminen aiheuttaa liikalihavuutta.

## Lähteet

 

## Aiheesta muualla

* 
*
479 eaa.

## Tapahtumia
* Plataiain taistelu
* Ateenan Akropolis poltettiin toista kertaa
* Persialaissodat päättyivät Kreikassa

## Syntyneitä
* 

## Kuolleita
* Kungfutse, kiinalainen filosofi

## Lähteet

## Aiheesta muualla
474 eaa.

## Tapahtumia
* Syrakusan tyranni Hieron I:n komentama sotajoukko kukisti etruskit.

## Syntyneitä
* 

## Kuolleita
*

## Lähteet
Lättäjalka

**Lättäjalka** eli lattajalka tarkoittaa jalkaterää, jonka jalkapohjan sisäkaari on laskeutunut.

Lättäjalkaisuus voi olla synnynnäistä, rakenteellista, toimintojen kompensaatiota tai sairauden kuten nivelreuman aiheuttamaa. Sitä hoidetaan tukipohjallisilla ja voimistelulla.

Yleensä ihmisillä jalkapöydän kaari on korkea siten, että kantapää, varpaat ja päkiä sekä jalkapohjan ulkoreuna osuvat kävellessä maahan, mutta päkiän ja kantapään välinen kaari on ylempänä. Lättäjalkaisen jalkapohja koskettaa kokonaan maata. Lättäjalkaa pidetään nykyään jalan muodon normaalivarianttina eikä sairautena. 

Lapsilla on useimmiten lättäjalat 3–5-vuotiaiksi, aikuisista eurooppalaisista noin 10–15 % on lättäjalkaisia, .  

Lättäjalan uskottiin helposti kipeytyvän pitkillä kävelyillä, minkä vuoksi lättäjalkaiset olivat ennen vapautettuja asepalveluksesta ja monia urheilulajeja esimerkiksi luistelua on vaikea lättäjalkaisen harrastaa. Nykyisin lättäjalkaiset pääsevät asepalvelukseen, mutta heidät luokitellaan tapauskohtaisesti A- tai B-luokkaan; vaikean synnynäisen lattajalan (pes planus congenitus) omaavat voivat yhä päätyä luokkaan C (vapautus rauhanajan palveluksesta).

## Lähteet

## Aiheesta muualla
Suomen teologinen instituutti

**Suomen teologinen instituutti** (**STI**) on teologista opetus- ja tutkimustyötä harjoittava laitos, joka toimii pääasiassa Helsingissä. STI:n perusti seitsemän kristillisten herätysliikkeiden parissa toimivaa järjestöä vuonna 1987.

STI pohjaa toimintansa Raamattuun ja Suomen evankelis-luterilaisen kirkon tunnustukseen. STI tukee erityisesti teologian opiskelijoita sekä heidän opinnoissaan että hengellisessä elämässään ja pitää esillä Raamatulle uskollista teologiaa. Järjestöä on pidetty konservatiivisena ja se on suhtautunut kielteisesti naispappeuteen. Siten sen toiminta on houkutellut etenkin konservatiivisesti ajattelevia teologian opiskelijoita.

STI on Suomen Evankelisen Allianssin yhteisöjäsen.

## Jäsenjärjestöt
Nykyiset STI:n jäsenjärjestöt ovat seuraavat: Suomen Luterilainen Evankeliumiyhdistys, Lähetysyhdistys Kylväjä, Suomen Evankelisluterilainen Kansanlähetys,  Suomen Raamattuopiston Säätiö, Länsi-Suomen Rukoilevaisten Yhdistys, Svenska Lutherska Evangeliföreningen, Lähetysyhdistys Rauhan Sana sekä Laestadianernas Fridsföreningars Förbund.

## Toimintaa
Suomen teologinen instituutti järjestää teologisia luentoja ja organisoi pienryhmiä, tekee seurakuntavierailuja sekä ylläpitää kirjastoa ja lukusalia. Se julkaisee teologista aikakauskirjasarjaa *Iustitia* ja tiedotuslehteä *Kulmakivi*. Vuodesta 2025 instituutin yhteydessä on voinut aloittaa kandidaattitasoisen teologian tutkinnon suorittamisen yhteistyössä norjalaisen yliopiston kanssa.

## Pääsihteerit
STI:n ensimmäisenä pääsihteerinä toimi TT 1988–2005 Eero Junkkaala, sijaisenaan pari viimeistä vuotta Leif Nummela ja vuodesta 2006 naispappeuden vastustajana tunnettu rovasti Henrik Perret.

* TT Eero Junkkaala (1988–2005)
* rovasti Henrik Perret (2006–2013)
* TT Ville Auvinen (2013–2017) 
* TM Jari Rankinen (2017–2020)
* TM Santeri Marjokorpi (2020–2023)
* TM Soili Haverinen (2023–)

## Lähteet

## Kirjallisuutta
* 

## Aiheesta muualla
* STI:n kotisivu
* http://www.sti.fi/index.php/materiaaleja/luennot2
Rautio

**Rautio** on Pohjois-Pohjanmaalla sijainnut entinen Suomen kunta. Kunta liitettiin Kalajokeen vuonna 1973. Rautio valittiin Pohjois-Pohjanmaan vuoden kyläksi 2004 sekä Suomen Vuoden kyläksi 2022. Rautiosta on löydetty muun muassa kivikautista asutusta. Raution läpi kulkee Vääräjoki, joka on Kalajoen sivuhaara.

Raution naapurikunnat olivat Alavieska, Kalajoki, Himanka, Kannus, Sievi ja Ylivieska.

## Historiaa
Raution alueelta on löydetty Keski-Pohjanmaalla harvinainen kampakeramiikan aikainen Kivimaan asuinpaikka. Pysyvä asutus syntyi seudulle keskiajalla.

Rautio kuului hallinnollisesti ja kirkollisesti 1500-luvun alkupuolella syntyneeseen Kalajoen suurpitäjään ja vuodesta 1645 lähtien sen kappeliksi tulleeseen Evijärveen eli nykyiseen Sieviin. Jo 1740-luvulla rautiolaiset tavoittelivat kappeliseurakunnan asemaa, mutta heidän yrityksensä raukesi. Vuonna 1796 Rautiosta muodostettiin 34 talollisen anomuksesta saarnahuonekunta, jossa Kalajoen pitäjänapulainen huolehti jumalanpalveluksista, kunnes vuonna 1803 saatiin oma saarnaaja. Vuonna 1826 Rautiosta tehtiin Kalajoen kappeliseurakunta ja samalla siihen liitettiin Kärkisenkylä. Rautio määrättiin erotettavaksi itsenäiseksi seurakunnaksi vuonna 1912, mutta ero Kalajoesta toteutui vasta vuonna 1921.

Raution kunnan kehitystä haittasi sen jatkuvasti pienenä pysynyt asukasluku. Rautio teki laajaa yhteistyötä naapurikuntiensa Kalajoen ja Alavieskan kanssa.

## Liikenne
Raution kunnan sisäinen tieverkko oli harva. Seudun tärkein maaliikenneväylä on Vääräjokea seuraava seututie 774. Lähimpään kaupunkiin, Ylivieskaan, oli Raution kirkonkylästä linnuntietä 16 kilometriä, mutta maanteitse 26 kilometriä. Seinäjoki–Oulu-rata ohitti Raution kaakkoisrajan vain parin kilometrin päässä Sievin puolella.  
## Kylät
*Alapäänkylä
*Kärkisenkylä
*Rautionkylä
*Typpönkylä
*Ylipäänkylä

## Väestö
Seuraavassa kuvaajassa on esitetty Raution väestönkehitys kymmenen vuoden välein vuosina 1880–1970.

Vuoden 1970 taajamarajauksen mukaan Rautiossa oli yksi taajama: kirkonkylä (434 asukasta). Vuonna 1960 kirkonkylässä oli 420 asukasta. Vuoden 1960 rajauksessa taajamia olivat myös 205 asukkaan Alapää ja 211 asukkaan Kärkiskylä, jotka eivät olleet enää taajamia vuonna 1970.

## Kuuluisia rautiolaisia
*Arto Haveri, professori, dekaani
*Pekka Niska, nosturiyritys Pekkaniska Oy:n perustaja ja toimitusjohtaja
*Heikki Niskakangas, professori (Helsingin kauppakorkeakoulu)
*Keijo Nivala, TkT, KPAMK:n vararehtori, yksikönjohtaja
*Jaakko Okkonen, DI, Oulun kauppakamarin toimitusjohtaja
*Helena Petäistö, kirjeenvaihtaja
*Pauli Poranen, näyttelijä
*Elias Simojoki, pappi, kansanedustaja, heimoaktivisti
*Milko Tokola, painonnostaja
*Leonard Typpö, runoilija, kansanedustaja ja maallikkosaarnaaja
*Janne Tähkä, salibandyn pelaaja
*Esa Väliverronen, professori

## Tapahtumia
Rautio-viikko alkaa yleensä heinäkuun ensimmäisinä päivinä. Viikolla on vuosittain vaihtuva teema, joka liittyy Raution historiaan, nykyhetkeen tai tulevaisuuteen.

## Lähteet

## Kirjallisuutta
* Aunola, Aarre: *Rautio.* Raution kyläyhdistys, 1999. 880 sivua. .
Nefertum

**Nefertum** tai **Nefertem** oli muinaisessa Egyptissä palvottu lootuskukan jumala. Eräiden kirjoitusten mukaan auringon jumala Ra syntyi joka aamu tästä kukasta. Nefertumin vanhempina pidetään yleensä Ptahia ja Sekhmetiä.

Nefertum kuvataan usein parrakkaana miehenä, jolla on päässään kahden suuren sulan somistama lootuskoriste. Joskus häntä voidaan kuvata myös leijonapäisenä miehenä, sillä hänen äitinsä on leijonajumalatar. Nefertum kantaa yleensä was-sauvaa ja ankh-symbolia.

Nefertumin katsottiin olleen jälleensyntymisen jumala. 

## Lähteet
*Cotterell, Arthur: Maailman myytit ja tarut. WSOY 1996. 
*Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. 

### Viitteet

## Aiheesta muualla
Neith

**Neith** oli muinaisessa Egyptissä palvottu sodan jumalatar mutta hänet on myös joskus kuvattu alkumeren jumalattareksi ja siten yhdistetty jumalatar Nuniin.

Neith kuvattiin usein nuolin koristeltuna naisena tai pelkästään kahtena yhteensidottuna nuolena. Alun perin Neithin palvonta keskittyi Ala-Egyptissä Niilin suistossa sijainneeseen Saisin kaupunkiin, jossa hänen palvontansa alkoi jo ensimmäisen dynastian aikaan. Neith on myös yksi Esnan suojelusjumalattarista. Myöhemmin hänestä tuli kautta Egyptin tunnettu, kun hänet alettiin liittää Sethin puolisoksi. Myöhäiskaudella ristissä olevia nuolia luultiin kudontaan käytetyksi sukkulaksi, joten Neithistä tuli kutojien jumalatar.

## Lähteet

## Aiheesta muualla
Neftys

**Neftys** (egyptiksi *Nebthat*) oli muinaisessa Egyptissä palvottu kuoleman jumalatar. Jumalatar oli egyptiläisessä mytologiassa taivaanjumalatar Nutin ja maanjumala Gebin tytär.

Neftys kuvataan naisena, jolla on "talon valtiatarta" kuvaava hieroglyfi päänsä päällä. Neftyksen pääasiallinen tehtävä oli suojata faaraota manalassa, joten hänet on usein kuvattu kuninkaallisten hautojen seinillä.

Myytissään Neftys oli Seth-jumalan vaimo, joka vietteli Osiriksen. Anubiksen katsottiin olevan Neftyksen ja Osiriksen poika.

## Lähteet
*

### Viitteet

## Aiheesta muualla
Nun

**Nun** tai **Nu** oli muinaisessa Egyptissä palvottu alkujumala, alkumeri. Hänen nimensä merkitsee "alkuvedet", ja hän edustaa ennen järjestäytynyttä kosmosta olleita kaaoksen vesiä, joista Re-Atum aloitti luomisen. Nunin ominaispiirteitä olivat rajattomuus, pimeys ja myrskyisten vesien pyörteet.

Nun kuvattiin yleensä miehenä, jolla ei ollut mitään erityisiä tunnusmerkkejä. Hänet saatetaan usein sotkea muihin henkilöihin. Nun edusti ennen maailman luomista olemassa ollutta alkumerta, josta maa nousi. "Jumalten isäksi" kutsuttua Nunia ei palvottu missään temppeleissä, vaan jumala edusti enemmän abstraktia käsitettä. Nun oli Hermopoliin luomismyytin mukaan osa maailman luonutta ogdoadia, jossa hänen naispuolinen vastineensa oli Naunet.

## Lähteet
*

### Viitteet

## Aiheesta muualla